पेपर लीक होने पर 9वीं की चार परीक्षाएं रद्द
वीरवारकोपेपर देने आए विभिन्न सरकारी स्कूलों के हजारों परीक्षार्थी बिना परीक्षा दिए ही घरों को लौट गए। परीक्षा केंद्र पर पहुंचने के बाद ही उन्हें बताया कि वीरवार को होने वाला हिंदी का पेपर रद्द कर दिया गया है। यह सब कुछ पानीपत बीईओ कार्यालय से नौंवी कक्षा के पेपर चोरी होने के फलस्वरूप किया गया है। पेपर लीक होने से पांच विषयों की वार्षिक परीक्षाएं रद्द हो गई हैं।
इस संबंध में निदेशालय स्कूल शिक्षा ने पत्र जारी कर प्रदेश के सभी डीईओ, डीईईओ, बीईओ बीईईओ को पत्र क्रमांक केडब्ल्यू1/1-2016 दिनांक एक मार्च 2017 के तहत नौंवी की वार्षिक परीक्षाएं रद्द करने की सूचना दी है। पत्र के अनुसार उन विषयों की परीक्षा पुराने शेड्यूल से ही ली जाएगी जिनका पेपर लीक नहीं हुआ। नया परीक्षा शेड्यूल शीघ्र ही जारी कर दिया जाएगा। निदेशालय के पत्र के अनुसार दो मार्च की हिंदी विषय की परीक्षा के अलावा छह मार्च की गणित, 14 मार्च की सोशल साइंस 16 मार्च की होने वाली कंप्यूटर साइंस, संस्कृत, पंजाबी अन्य वैकल्पिक विषयों की परीक्षा रद्द की गई हैं। हालांकि नौ मार्च को होने वाली साइंस विषय 10 मार्च को फरीदाबाद जिले के आदर्श सीसे स्कूल की आईटीईएस की परीक्षा तय तारीख पर ही होगी।
सभी स्कूलों को सूचना भेज दी: बीईओ
^इससंबंध में बीईओ बिलासपुर रामप्रकाश छछरौली के बीईओ अशोक धीमान ने बताया कि सभी स्कूलों को पेपर रद्द होने बारे सूचना भेज दी गई है। नौ तारीख को साइंस विषय की परीक्षा पूर्ववत ही होगी।
hin_Deva hin_Deva hin_Deva hin_Deva hin_Deva